কর্পোরেটবিষয়সংক্রান্তমন্ত্রক
জ্ঞান দর্শন চ্যানেলের মাধ্যমে ইনভেস্টর এডুকেশন এন্ড প্রটেকশন ফান্ড অথরিটি তরুণদের মধ্যে বিনিয়োগ সংক্রান্ত শিক্ষা ও আর্থিক বিষয়ক জ্ঞানের প্রচারের জন্য ইন্দিরা গান্ধী জাতীয় মুক্ত বিশ্ববিদ্যালয়ের সঙ্গে সমঝোতা পত্রে স্বাক্ষর করেছে
নতুন দিল্লি, ১২ জানুয়ারি, ২০২২
কর্পোরেট বিষয় সংক্রান্ত মন্ত্রকের অধীন ইনভেস্টর এডুকেশন এন্ড প্রটেকশন অন্ড অথরিটি,  আজ ভার্চুয়াল মাধ্যমে ইন্দিরা গান্ধী জাতীয় মুক্ত বিশ্ববিদ্যালয় 'র সঙ্গে একটি সমঝোতা পত্র স্বাক্ষর করেছে। এই সমঝোতা পত্র বা মৌ স্বাক্ষরের উদ্দেশ্য হচ্ছে, জ্ঞান দর্শন চ্যানেলের মাধ্যমে টেলি লেকচারিং সুবিধা ব্যবহার করে বিনিয়োগ সংক্রান্ত শিক্ষা, সচেতনতা ও সুরক্ষা বিষয়ক ব্যবস্থা গ্রহণ করা।
ইন্দিরা গান্ধী জাতীয় মুক্ত বিশ্ববিদ্যালয় এবং জ্ঞান দর্শন চ্যানেলের মাধ্যমে এই সংস্থা সম্ভাব্য অংশীদারদের একটি বৃহৎ গোষ্ঠীর সাহায্যে বিনিয়োগ সংক্রান্ত শিক্ষা ও সচেতনতা বার্তা প্রচারে সাহায্য করবে। লেকচার দেওয়ার জন্য পেশাদার ব্যক্তিদের নিয়ে একটি প্যানেল গঠন করা হবে। যার মধ্যে আইসিএআই, আইসিএসআই সহ বিভিন্ন প্রতিষ্ঠানের বিশেষজ্ঞরা অন্তর্ভুক্ত থাকবেন। এছাড়াও এই প্যানেলে থাকবেন কর্পোরেট বিষয় সংক্রান্ত মন্ত্রক এবং তার অধীন ইনভেস্টর এডুকেশন এন্ড প্রটেকশন অন্ড অথরিটির ঊর্ধ্বতন কর্মকর্তারা। মোট ৭৫ টি পর্বের এর লেকচার সিরিজটি ২৪ ঘন্টার জ্ঞান দর্শন টিভি চ্যানেলে লাইভ হিসাবে দেখানো হবে। এটি দেশের স্বাধীনতার ৭৫ তম বার্ষিকী স্মরণে একটি অংশ হিসেবে বিবেচনা করা হয়েছে। যা "আজাদী কা অমৃত মহোৎসব"-এর একটি অঙ্গ বলা যেতে পারে।
এর আগে ২০২১ সালে ২৬ পর্বের এই টেলি লেকচার সিরিজ চালু করা হয়েছিল। এই সিরিজ প্রশংসিত হয়েছিল। এই টেলি লেকচার সিরিজগুলি ইনভেস্টর এডুকেশন এন্ড প্রটেকশন অন্ড অথরিটির নিজস্ব ইউটিউব চ্যানেলে প্রচার করা হয়েছিল।
আজকের এই সমঝোতা পত্র স্বাক্ষর অনুষ্ঠানে কর্পোরেট বিষয় সংক্রান্ত মন্ত্রকের সচিব এবং ইনভেস্টর এডুকেশন এন্ড প্রটেকশন ফান্ড অথরিটির এক্স অফিসিয়ো চেয়ারপারসন শ্রী রাজেশ ভার্মা তাঁর বক্তৃতায় বলেন, 'আমরা সবাই এখানে মানুষকে শিক্ষিত করার লক্ষ্য নিয়ে এসেছি। সমগ্র দেশ ও জাতি আজাদী অমৃত মহোৎসবের ৭৫ বছর উদযাপন করছে। ভারত আজ একটি আত্মনির্ভর এবং প্রগতিশীল জাতি। আজ ১২ জানুয়ারি স্বামী বিবেকানন্দের জন্ম দিবস। যিনি যুব সমাজের কাছে আইকন স্বরূপ। আজকের এই দিনটি জাতীয় যুব দিবস হিসেবে উদযাপন করা হচ্ছে। সুতরাং সমঝোতা পত্র স্বাক্ষরের ক্ষেত্রে আজকের এই দিনটি বিশেষ তাৎপর্যপূর্ণ। ইনভেস্টর এডুকেশন এন্ড প্রটেকশন ফান্ড অথরিটি সমগ্র বিনিয়োগকারী এবং অংশীদারদের কাছে একটি সচেতনতামূলক বার্তা পৌঁছে দিতে চায়। সেইসঙ্গে বার্তা পৌঁছে দিতে চায় যুব সমাজের কাছে।
ইন্দারা গান্ধি জাতীয় মুক্ত বিশ্ববিদ্যালয়ের উপাচার্য অধ্যাপক নাগেশ্বর রাও তার বক্তৃতায় বলেন, ইন্দিরা গান্ধী জাতীয় মুক্ত বিশ্ববিদ্যালয় এবং ইনভেস্টর এডুকেশন এন্ড প্রটেকশন ফান্ড অথরিটির এই যৌথ উদ্যোগ যুব সম্প্রদায় এবং অন্যান্য অংশীদারদের কাছে পৌঁছাবে এবং লক্ষ্য পূরণে ফলপ্রসূ হবে।
আজকের এই অনুষ্ঠানে ইনভেস্টর এডুকেশন এন্ড প্রটেকশন ফান্ড অথরিটির মুখ্য কার্যনির্বাহী আধিকারিক শ্রী মনোজ পান্ডে, ইন্দিরা গান্ধি জাতীয় মুক্ত বিশ্ববিদ্যালয়ের সহ-উপাচার্য অধ্যাপক সত্যকাম, আই সি এ আই এর- সভাপতি শ্রী নীহার জাম্বুসারিয়া, আই সি এস আই এর- সভাপতি শ্রী নগেন্দ্র ডি রাও সহ বিশিষ্ট ব্যক্তিরা উপস্থিত ছিলেন।
ইনভেস্টর এডুকেশন এন্ড প্রটেকশন ফান্ড অথরিটি কোম্পানি অ্যাক্ট, ২০১৩ অনুযায়ী ১২৫ ধারায় গঠন করা হয়। এই সংস্থা গড়ে তোলার মূল উদ্দেশ্য হচ্ছে, বিনিয়োগকারীদের শিক্ষা, সচেতনতা ও সুরক্ষা সুনিশ্চিত করা। এটি কর্পোরেট বিষয় সংক্রান্ত মন্ত্রকের অধীনে কাজ করে।
CG/ SB
(Visitor Counter : 100